మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
PF ఖాతాదారులను హెచ్చరిస్తున్న ఈపీఎఫ్‌వో.. కారణం ఇదే!
పీఎఫ్ ఖాతాదారులను హెచ్చరిస్తోంది ఈపీఎఫ్‌వో. మోసగాళ్ల బారిన పడొద్దని సూచిస్తోంది. ఆకర్షణీయ బెనిఫిట్స్‌తో మోసగాళ్లు ఫేక్ కాల్స్ చేయొచ్చని జాగ్రత్తగా ఉండాలని పేర్కొంటోంది.
Samayam Telugu | Updated:
Oct 24, 2019, 01:41PM IST
హైలైట్స్
మోసపోవద్దంటున్న ఈపీఎఫ్‌వో
మోసగాళ్లు, డబుల్ డీలర్స్‌ను నమ్మవద్దని సూచన
పీఎఫ్ ఖాతాదారులు ఫేక్ కాల్స్‌తో జాగ్రత్తగా అంటూ హెచ్చరిక
మీకు పీఎఫ్ అకౌంట్ ఉందా? అయితే మీకో అలర్ట్. ఎంప్లాయీస్ ప్రావిడెంట్ ఫండ్ ఆర్గనైజేషన్ (ఈపీఎఫ్‌వో) మిమ్మల్ని హెచ్చరిస్తోంది. ఎంప్లాయీస్ ప్రావిడెంట్ ఫండ్ ఖాతాను నిర్వహణ బాధ్యతలను ఈపీఎఫ్‌వో చూసుకుంటుందన్న విషయం తెలిసిందే. పీఎఫ్ విత్‌డ్రా, నామినేషన్, ట్రాన్స్‌ఫర్, పాస్‌బుక్ మెయింటెనెన్స్ వంటి పనులన్నీ ఈపీఎఫ్‌వో చూసుకుంటుంది.
అయితే ఇప్పుడు ఉద్యోగులను ఈపీఎఫ్‌వో హెచ్చరిస్తోంది. మోసగాళ్లు, డబుల్ డీలర్స్ బారిన పడొద్దని సూచిస్తోంది. వీళ్లు ఆకర్షణీయ బెనిఫిట్స్‌తో మిమ్మల్ని ఆకర్షిస్తారని పేర్కొంటోంది. తాము ప్రైవేట్ లేదా థర్డ్ పార్టీ సంస్థలను నియమించుకోలేదని స్పష్టం చేసింది. పీఎఫ్ ఫండ్ నిర్వహణ బాధ్యతలను తామే చూసుకుంటున్నామని తెలిపింది.
Also Read: భారీగా పడిపోయిన వెండి.. షాకిచ్చిన బంగారం ధర!
మోసగాళ్లు ఫోన్ కాల్, మెసేజ్‌లు, ఈమెయిల్స్ లేదా ఇతర మార్గాల్లో ఆకర్షణీయ ఆఫర్లతో మిమ్మల్ని మోసగించొచ్చని ఈపీఎఫ్‌వో పేర్కొంది. ‘‘ఈపీఎఫ్‌వో మిమ్మల్ని ఆధార్, పాన్, యూఏఎన్, బ్యాంక్ అకౌంట్ నెంబర్ వంటి వివరాలను ఎప్పటికీ కోరదు. డబ్బులు డిపాజిట్ చేయాలని పీఎఫ్ ఖాతాదారులకు ఎప్పటికీ కాల్ చేయం. ఇలాంటి కాల్స్ మీకు వస్తే జాగ్రత్తగా ఉండండి. నమ్మవద్దు’’ అని ఈపీఎఫ్‌వో తెలిపింది.
Also Read: ఎస్‌బీఐ అకౌంట్ ఉందా? మీకోసం అదిరిపోయే దీపావళి ఆఫర్లు.. రూ.15,000 క్యాష్‌బ్యాక్!
పీఎఫ్ డబ్బులు విత్‌డ్రా చేసుకునేందుకు అప్లై చేసుకొని ఉంటే, ప్రావిడెంట్ ఫండ్ బ్యాలెన్స్‌ను ఈపీఎఫ్‌వో ఆన్‌లైన్ పోర్టల్‌కు వెళ్లి చెక్ చేసుకోవాలని ఈపీఎఫ్‌వో తెలిపింది. ఐదేళ్ల సర్వీస్‌కు ముందుగానే పీఎఫ్ డబ్బులు తీసుకుంటే పన్ను చెల్లించాల్సి ఉంటుంది.